ROMÂNIA
JUDEȚUL PRAHOVA
CONSILIUL LOCAL AL COMUNEI BUCOV
 HOTĂRÂREA Nr. 28/17.03.2025
privind aprobarea Regulamentului de organizare și funcționare a sistemului de supraveghere video în comuna Bucov, județul Prahova
Consiliul Local al comunei Bucov, județul Prahova,
Având în vedere:
· Referatul de aprobare al primarului comunei Bucov;
· Raportul compartimentului de specialitate;
· Prevederile Regulamentului (UE) 2016/679 privind protecția datelor cu caracter personal (GDPR);
· Legea nr. 190/2018 privind măsuri de punere în aplicare a GDPR;
· Legea nr. 333/2003 privind paza obiectivelor, bunurilor, valorilor și protecția persoanelor;
· Hotărârea Guvernului nr. 301/2012 pentru aprobarea normelor metodologice de aplicare a Legii nr. 333/2003;
· Prevederile Codului administrativ – OUG nr. 57/2019;
În temeiul art. 129, art. 139 și art. 196 din OUG nr. 57/2019 privind Codul administrativ,
HOTĂRĂȘTE:
Art. 1 Se aprobă Regulamentul privind organizarea și funcționarea sistemului de supraveghere video în comuna Bucov, județul Prahova, conform Anexei care face parte integrantă din prezenta hotărâre.
Art. 2 Sistemul de supraveghere video se utilizează exclusiv în scopul:
a) asigurării ordinii și liniștii publice;
b) prevenirii și combaterii infracționalității;
c) protejării bunurilor publice și private;
d) monitorizării traficului rutier în zonele de interes public.
Art. 3 Primarul comunei Bucov, prin aparatul de specialitate, va asigura implementarea și respectarea prevederilor prezentei hotărâri.
Art. 4 Prezenta hotărâre se comunică:
· Instituției Prefectului Județului Prahova;
· Primarului comunei Bucov;
· Compartimentelor de specialitate.

